NSL โบรกคาดกำไร Q3 โตทะลัก 200% พร้อมลุ้น Q4 นิวไฮ แนะซื้อเป้า 26 บาท
NSL โบรกคาดกำไรไตรมาส 3/65 โตทะลัก 200% พร้อมลุ้นไตรมาส 4 นิวไฮ ตามการฟื้นตัวของ Traffic และการขยายสาขาใหม่ 7-11 ดันทั้งปี 65 กำไรโต 59% แนะซื้อเป้า 26 บาท
NSL โบรกคาดกำไรไตรมาส 3/65 โตทะลัก 200% พร้อมลุ้นไตรมาส 4 นิวไฮ ดันทั้งปี 65 กำไรโต 59% แนะซื้อเป้า 26 บาท
9 พ.ย. 2565

บล.ฟินันเซีย ไซรัส ระบุในบทวิเคราะห์วันนี้ (7 พ.ย.65) ว่า บริษัท เอ็นเอสแอล ฟู้ดส์ จำกัด (มหาชน) หรือ NSL แนะนำ “ซื้อ” ราคาเป้าหมาย 26 บาท  คาดกำไรไตรมาส 3/2565 ลดลง 10% เทียบไตรมาสก่อนหน้า เนื่องจากเป็นฤดูฝน แต่โต 200% เทียบช่วงเดียวกันของปีก่อนจากฐานต่ำปีก่อน ด้านรายได้คาดยังโตน่าประทับใจ แต่ต้นทุนวัตถุดิบสูงขึ้น ทำให้ Margin ชะลอตัวเล็กน้อย
ขณะแนวโน้มกำไรไตรมาส 4/2565 จะกลับมาฟื้นตัวดีขึ้นตามฤดูกาลและมีโอกาสทำ New High ตามการฟื้นตัวของ Traffic และการขยายสาขาใหม่ของ 7-11 คาดกำไรปี 2565 โต 59% เทียบช่วงเดียวกันของปีก่อน และโตต่อเนื่องในปี 2566 โต 19% เทียบช่วงเดียวกันของปีก่อนราคาหุ้นปรับฐานแรงทำให้ Upside กลับมาเปิดกว้างอีกครั้ง